32002R1686
L 258/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1686/2002 AL COMISIEI
din 25 septembrie 2002
de stabilire a componentelor agricole și a taxelor suplimentare aplicabile de la 1 ianuarie 2002 la importul în Comunitate al anumitor mărfuri care intră sub incidența Regulamentului (CE) nr. 3448/93 al Consiliului, provenite din Islanda și din Norvegia
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), modificat ultima dată de Regulamentul (CE) nr. 2580/2000 (2), în special articolul 7 alineatul (4),
întrucât:
(1)
Protocolul nr. 3 la Acordul SEE, denumit în continuare „Protocolul nr. 3” stabilește regimul comercial aplicabil anumitor categorii de produse transformate, între Comunitate, pe de o parte, și țările membre AELS, pe de altă parte.
(2)
Protocolul nr. 3 a fost modificat de Decizia nr. 140/2001 a Comitetului mixt al SEE din 23 noiembrie 2001 de modificare a protocoalelor nr. 2 și nr. 3 la Acordul SEE privind produsele agricole transformate și alte produse agricole (3) în ceea ce privește componentele agricole și taxele suplimentare. Respectivele modificări intră în vigoare la 1 ianuarie 2002.
(3)
Este necesar, prin urmare, să fie stabilite, în conformitate cu protocolul nr. 3, noile componente agricole și taxele suplimentare pentru Islanda și Norvegia.
(4)
Componentele agricole și taxele suplimentare respective se calculează conform dispozițiilor Regulamentului (CE) nr. 1460/96 al Comisiei din 25 iulie 1996 de stabilire a modalităților de aplicare a regimului comercial preferențial aplicabil anumitor mărfuri care rezultă din transformarea produselor agricole, prevăzute la articolul 7 din Regulamentul (CE) nr. 3448/93 al Consiliului (4), modificat de Regulamentul (CE) nr. 2495/97 (5). Taxele ce decurg din măsurile prevăzute de prezentul regulament nu pot fi mai mari decât cele ce decurg din aplicarea Tarifului Vamal Comun.
(5)
Regulamentul (CE) nr. 1475/2000 al Comisiei din 10 iulie 2000 de stabilire a valorii componentelor agricole și a taxelor suplimentare aplicabile de la 1 iulie 2000 la importul în Comunitate al mărfurilor aflate sub incidența Regulamentului (CE) nr. 3448/93 al Consiliului (6) provenite din Islanda și Regulamentul (CE) nr. 1476/2000 al Comisiei din 10 iulie 2000 de stabilire a valorii componentelor agricole și taxelor suplimentare aplicabile de la 1 iulie 2000 la importul în Comunitate a mărfurilor aflate sub incidența Regulamentului (CE) nr. 3448/93 al Consiliului provenite din Norvegia (7) trebuie, deci, abrogate.
(6)
Măsurile prevăzute de prezentul regulament sunt conforme cu avizul Comitetului de gestionare a problemelor orizontale privind comerțul cu produse agricole transformate și neprevăzute în anexa I,
ADOPTĂ PREZENTUL REGULAMENT:
Articolul 1
Componentele agricole și taxele suplimentare aplicabile importului din Islanda și Norvegia al produselor prevăzute în tabelul 1 din protocolul nr. 3 la Acordul SEE și în tabelul 1 din anexa B la Regulamentul (CE) nr. 3448/93 sunt prevăzute în anexele I și II.
Articolul 2
Regulamentul (CE) nr. 1475/2000 și Regulamentul (CE) nr. 1476/2000 se abrogă.
Articolul 3
Prezentul regulament intră în vigoare în ziua publicării în Jurnalul Oficial al Comunităților Europene.
Se aplică de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 2002.